User:Yeroyamat - Wikipedia

# User:Yeroyamat

### Mula sa Tagalog Wikipedia, ang malayang ensiklopedya.

MTRCB, Dapat na nga bang Buwagin?

Nakagigimbal isipin na sa buong kasaysayan ng bansang Pilipinas ay ngayong panahon lamang nangyari ang tila baka kuwestiyunableng pamamalakad ng Movie and Television Review and Classification Board mula ng manungkulan sa puwesto si chairwoman Ma.Consoliza Lagurdia noong October 2002.

Matatandaang sa bisa ng Presidential Degree No. 1986 ay binuo ang MTRCB sa ating bansa upang sansalain ang lahat ng mga ipinalalabas sa telebisyon at maging sa sinehan saan mang panig ng ating bansa. Sa ilalim ng Executive Order no. 876-A ay may kapangyarihan itong ipatigil o suspendihin ang isang palabas kung ito’y lalabag sa batas na itinatadhana ng ahensiya.

Ngunit sa kasalukuyang takbo ng panahon kung saan mabilis ang pag-usad ng teknolohiya sa ating lipunan. Luhang nakababahala ang mga istasyong nagpapalabas ng mahahalay ng panoorin ( hubo’t hubad) o maging ang mga pelikulang lantarang lumalabag sa naturalisa ng kagandahang asal na labis na makakaapekto lalo na sa mga kabataang makapapanood ng nasabing palabas.

Kapansin-pansin ang pagkadismaya ng isang TV documentary ng GMA 7, ang Lukayo: hindi ito bastos” ng I –Witness ni Howie Severino noong May 22. Ipinahayag ng MTRCB committee na distasteful and objectionable at nilabag umano ni veteran television journalist Howie Severino ang section 2, chapter 4 ng nasabing batas kaugnay ng kanyang dokumentaryo. Ipinagtanggol naman ni Ramon Obusan na isang National Artist sa larangan ng Sayaw ang akusasyon laban sa kay Severino. Aniya, ang lukayo ay isang matandang kaugalian o ritwal sa Kalayaan, Laguna na may 200 taon na ang nakalilipas. Kaya’t hindi marapat na patawan ito ng kaukulang suspensiyon. Ito ay labis na kinondena ng ilang personalidad ng Philippine Center for Investigative Journalism (PCIJ) kung saan ay miyembro din si Mr. Howie Severino.

Isa rin sa pinaka kontrobersyal na isyu na kinahaharap ngayon ng MTRCB sa pangunguna ni Chairwoman Laguardia ay ang makailang ulit na pagpapatigil sa mga programa ni Bro.Eli Soriano partikular ang programang Ang Dating Daan at Itanong mo kay Soriano. Matatandaang noong Agosto 7 ay sinuspende ng dalawampung araw (20) ang mga programa nito sa UNTV 37. Ang dahilan umanong ng nasabing suspension ay ang pagsasabi ni Bro. Eli na “biased” diumano ang MTRCB.

Ayon naman sa kampo ng ADD, sanay na sila sa hindi makataong panggigipit at tahasang paglabag sa malayang pamamahayag ng grupo ni Bro. Eli sa naturang ahensiya. Kaduda-duda ang mga isinasagawang pagsususpende. Sinasabing nag-ugat ang nasabing mga suspensiyon ng maghain ng reaklamo ang katunggali sa pananampalataya ni Bro.Eli sa MTRCB partikular na ang INC. Matatandaang noong May 12, 2005 nang simulang patigilin ang pagsasahimpapawid ng programa Ang Dating Daan matapos ang indefinite suspension laban kay Bro.Eli.

Sa buong kasaysayan ng Pilipinas, tanging sa termino lamang ni Chairwoman Lagurdia ang nakapagpatigil ng mga programa na halos tumagal isang buwan, at tanging isang religious program pa ni Bro.Eli ang sinususpende, na ang layunin lang naman ay maipangaral ang salita ng Dios.

At ang pinakahuling asunto na kinahaharap ng ahensiya ay ang pagdedeklara nitong “X” rating ang isang video documentary ng buhay at panunungkulan ng dating pangulong Joseph Estrada. Kamakailan ay umapela si Former immigration commissioner Rufus Rodriguez, abogado ng Public Asia kung saan siya ang tumatayong producer ng nasabing Estrada documentary na pinamagatang “ To Live for the Masses”.

"The Supreme Court defines newsreel as ‘a short motion picture film portraying or dealing with current events” giit ni Rodriguez.

Kuwestiyunable umano ang pagpigil ng ahensiya na ideklara “X” rating at hindi maipalabas sa publiko sa dahilang newsreel ang nilalaman nito at hindi isang propaganda upang tumuligsa sa kasalukuyang administrasyon ayon na rin sa Korte Suprema.

“The MTRCB, on the other hand, insists on their own definition which describes a newsreel as ‘straight news reporting, not commentaries or opinions,’" dagdag pa ni Rodriguez.

Isa rin sa dapat tutukan ng MTRCB ay ang pagbabantay sa mga pelikula at mga programang malalaswa na labis na nakakaapekto lalo na sa mga kabataan. Ang mga ganito uri ng mga palabas ay isang dahilan kung bakit talamak sa ating lipunan ang pagtaas ng bilang ng mga nasasangkot o biktima ng panggagahasa. Ito marahil ang dapat paglaanan ng mahabang panahon at atensiyon ng ahensiya at hindi ang mga programang nagbibigay ng kaalaman at makabuluhang impormasyon sa ating lipunan.

Kaya’t ito’y isang hamon para sa pamunuan ng MTRCB lalo na kay Laguardia. Hindi dapat abusuhin ng isang ahensiya ang kanyang kapangyarihan para sa kapakinabangan o mapagbigyan sa hinihinging pabor ang iilang tao. Dapat sana’y ang taong bayan ang makinabang sa makatarungang at makatotohanang serbisyo ng gobyerno. Walang mararating ang pamamahalang ito kung sa bawat pagkakataon ay kayang udyukan o suhulan ng mga dikalibreng tao sa lipunan ang mga ahensiya sa ating bansa lalo na ang MTRCB. Kawawa naman ang bansang Pilipinas!

Kaya’t iniisip ko, Dapat na bang buwagin ang MTRCB o Dapat patalsikin si Lagurdia?

Tanong lang naman.

Retrieved from "http://tl.wikipedia.org../../../y/e/r/User%7EYeroyamat_4569.html"

##### Views

- Pahina ng user
- Usapan
- Huling bersyon

##### Hanapin